ଏନାସିଡେନିବ

ଏନାସିଡେନିବ (ଇଂରାଜୀ ଭାଷାରେ Enasidenib), ଇଧିଫା ଏହାର ବେପାର ନାମ, ହେଉଛି ଏକ ଔଷଧ ଯାହା ଆଇସୋସାଇଟ୍ରେଟ୍ ଡିହାଇଡ୍ରୋଜେନେଜ୍ ୨ (IDH2) ଜିନର ମ୍ୟୁଟେସନ ସହିତ ତୀବ୍ର ମାଇଲୋଏଡ୍ ଲ୍ୟୁକେମିଆ (AML) ଥିବା ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ଯେତେବେଳେ ଅନ୍ୟ ଚିକିତ୍ସା ବିଫଳ ହୁଏ ସେତେବେଳେ ଏହା ବ୍ୟବହୃତ ହୁଏ । ଏହା ପାଟିରେ ଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ, ତରଳ ଝାଡ଼ା, ଉଚ୍ଚ ବିଲିରୁବିନ ସ୍ତର ଏବଂ ଅରୁଚି ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ରେଟିନୋଇକ ଏସିଡ ସିଣ୍ଡ୍ରୋମ, ଟ୍ୟୁମର ଲାଇସିସ ସିଣ୍ଡ୍ରୋମ, ଫୁସଫୁସ ସମସ୍ୟା, ଅନୁର୍ବରତା ଏବଂ ବୃକ୍‌କ ସମସ୍ୟା ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ପରିବର୍ତ୍ତିତ ଆଇଡିଏଚ ୨ର (IDH2) କାର୍ଯ୍ୟକୁ ଅବରୋଧ କରି କାର୍ଯ୍ୟକ୍ଷମ ହୁଏ ।

୨୦୧୭ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଏନାସିଡେନିବ ଅନୁମୋଦିତ ହୋଇଥିଲା । ପର୍ଯ୍ୟାପ୍ତ ଉପକାରର ପ୍ରମାଣ ଅଭାବ ହେତୁ ୨୦୧୯ ମସିହାରେ ୟୁରୋପରେ ଅନୁମୋଦନ ପ୍ରତ୍ୟାଖ୍ୟାନ କରାଯାଇଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ଏକ ମାସର ଚିକିତ୍ସା ଖର୍ଚ୍ଚ  ପ୍ରାୟ ୨୯,୫୦୦ ଡଲାର ଥିଲା ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ